Rikunarita-ORG/Wikinium huggingface dataset:
# kala ko

kala ko lon tomo kala
**kala ko** li lon telo. tenpo lili ona la ona li lon anpa telo, li ken ala tawa. tenpo suli ona la ona li ken tawa. tenpo ni la sijelo ona li ko. kin la ona li jo e linja pakala. ni li moli e moku, li awen e ona.

linja pakala pi kala ko li ken pakala mute e jan telo. tenpo lili la ni li ken moli. taso jan li ken moku e kala ko, li alasa e ona.
# pakala ma

sitelen sona pi tan pi pakala ma
**pakala ma** la ma li tawa wawa kepeken tenpo lili. ni li tan ni: selo pi ma sike mi li jo e kipisi supa mute. tenpo mute mute mute la, kipisi ni li tawa. taso, tan tenpo la, jan li ken ala lukin e ni. taso tenpo mute la, kipisi ni li ken ala tawa. taso, wawa li lon. tenpo la wawa li awen. tenpo kama la, wawa li tawa e kipisi lon tenpo lili. tan ni la, pakala ma li kama. kin la, pakala ma li lon telo suli li ken open e nena tawa telo suli (toki Nijon la: 津波, tsunami).

ken la, pakala ma li lili. tenpo mute la, jan li ken ala pilin e pakala ma. taso tenpo lili la, pakala ma li suli, li ken tawa e ijo, li ken pakala e tomo anu ijo anu jan.

tenpo mute la, pakala ma li kama lon pini pi kipisi ma. tenpo lili la, pakala ma li kama lon ma ante.

jan li ken nanpa ilo e wawa pi pakala ma kepeken nanpa Lite (toki Inli la: *Richter scale*).

* pakala tomo ni li kama tan pakala ma lon ma Sile
# tenpo suno pi jan pali pi ma ali

tenpo sike 2018 la, jan mute li lon tenpo ona lon ma tomo Munsen lon ma Tosi.
jan pali pi nasin pi pali kulupu lon ma Masu.
**tenpo suno pi jan pali pi ma ali** (toki Inli la: *International Workers' Day*) anu **tenpo suno pi tenpo mun nanpa luka** (toki Inli la: *May Day*) li tenpo suno musi suli pi jan pali. ona li lon tenpo suno nanpa wan pi tenpo mun nanpa luka.

## tenpo pini

tenpo suno pi jan pali pi ma ali li open lon tenpo sike 1889. ona li tan tenpo ike Emake (toki Inli la: *Haymarket Affair*) lon ma tomo Sikako lon ma Mewika.

## tenpo ni

jan li musi lon tenpo suno ni lon ma mute. ma mute la, jan li wile pali ala lon tenpo suno ni. ona li suli mute tawa jan pi nasin pi pali kulupu.

## tan sona
# ma Polipija

| ma Polipija
 Bolivia (toki Epanja) Wuliwya (toki Amala) Volívia (toki Awane) Puliwya (toki Kesuwa) |
| --- |
|  len ma |  sitelen lawa |
| **kalama musi ma** |
| *Himno Nacional de Bolivia* (kalama musi ma pi ma Polipija) |
|  |
| ma Polipija (laso) lon sike ma |
| ma tomo lawa | ma tomo La Pa ma tomo Suke |
| ma suli | ma Amelika |
| toki lawa | toki Epanja toki Amala toki Awane toki Kesuwa toki ali ante pi kulupu nanpa wan |
| jan lawa | jan Luwi Ase |
| mani | mani Polipija |
| tenpo | UTC-4 |
| ISO 3166 | BO |

**ma Polipija** (toki Epanja la: *Bolivia*) li lon ma Amelika seli.

ma ni li poka e ma Pasiju e ma Pelu e ma Sile e ma Alensina e ma Palakawi.

tenpo pini la ma Epanja li lawa e ma ni.

ijo o lukin en o ken e ma ni:

* telo pi insa suli sewi nimi Titikaka
* telo pi insa suli sewi suwi ala nimi Ujuni
* nena mute pi suli sewi
* ma lipu pi suli sewi
* telo pi insa linja suli wawa nimi Amasona poka ma kasi
# ma Sipe

| ma Sipe
 Shqipëria Republika e Shqipërisë |
| --- |
|  len ma |  sitelen lawa |
|  |
| ma Sipe lon ma Elopa |
| ma tomo lawa | ma tomo Silana |
| ma suli | ma Elopa |
| toki lawa | toki Sipe |
| mani | mani Lek |
| ISO 3166 | AL |

**ma Sipe** (toki Sipe la: *Shqipëria* /ʃcipəɾia/) li lon ma Elopa.

ma Elopa

|  |  |
| --- | --- |
| ma Elopa lete | ma Ele · ma Esi · ma Isilan · ma Juke · ma Lawi · ma Lijatuwa · ma Nosiki · ma Sensa · ma Sumi · ma Tansi |
| ma Elopa pi open suno | ma Lominija · ma Lowenki · ma Lusi · ma Mosijo · ma Motowa · ma Pelalusi · ma Posuka · ma Pokasi · ma Seki · ma Ukawina |
| ma Elopa pi pini suno | ma Esalasi · ma Kanse · ma Lisensan · ma Lusepu · ma Monako · ma Netelan · ma Pesije · ma Suwasi · ma Tosi |
| ma Elopa seli | ma Antola · ma Elina · ma Epanja · ma Italija · ma Kiposi · ma Lowasi · ma Lowensina · ma Mata · ma Potuke · ma Posan · ma Samalino · ma Sewenamaketonija · ma Sinakola · ma Sipe · ma Sopisi · ma Tuki · ma Wasikano |
# jan Tana Tan

| jan Tana Tan
Donald Trump |
| --- |
|  jan Tana Tan lon tenpo sike 2025 |
| kalama | /ˈdɒnld trʌmp/ |
| ma | ma Mewika  |
| toki | toki Inli |
| pali | jan lawa |
| kama lon | ma Mewika |
| jan olin | jan Iwana Tan (1977 tawa 1990),
jan Mala Mepa (1993 tawa 1999),
jan Melanija Tan (2005 tawa tenpo ni) |
| mama | jan Pe Tan,
jan Mewi An Mako Tan |
| jan kili | jan Tana Tan lili,
jan Iwanka Tan,
jan Ewi Tan,
jan Sipani Tan,
jan Pewan Tan |
| sitelen nimi |
|  |

**jan Tana San Tan** (toki Inli la: *Donald John Trump*) li jan pi nasin lawa pi ma Mewika nanpa mute mute luka [nnp] li jan pi nasin lawa lon ma Mewika nanpa mute mute luka tu [nnp]. ona li jan esun li jan pi sitelen lawa. jo ona la mani mute li lon. ona li pali e tomo mute e tomo esun pi weka mani. ona li tan ma tomo Nujo lon ma Mewika. jan pi ma Mewika li wile e jan lawa pi ma Mewika lon tenpo sike 2024 la jan Tana Tan li anpa e jan Kamala Ewi li kama jan lawa sin. sin la ona li kama lawa li pini lawa li kama kin lawa. jan mute pi ma Mewika li pilin ike tawa ona. tenpo pini la ona li open e utala esun pi ma Mewika en ma Sonko tan pona pi ma Mewika.

## wile ona

ona li jan pi kulupu Wepalikan. jan mute li toki e ni: ona li jan pi nasin ma. ona li pona li ike tawa jan mute. jan ike ona li toki e ni: ona li ike tawa jan pi ma ante. jan pona ona li toki e ni: ona li pona tawa esun li pona tawa ijo pi ma Mewika. jan Tana Tan li toki e ni: esun tan ma ante la o mani mute. esun tan ma Mewika la o mani lili. ona li wile pini e utala pi ma Ukawina en ma Lusi.

## tan sona
# ma Losi en ma Ukawina li utala

utala lon tenpo sike 2022
toki utala Jelomatan(?)
tenpo sike nanpa 2014 la ma Losi li utala e ma Ukawina. tenpo sike nanpa 2026 la utala ni li awen. tenpo sike nanpa 2022 la ma Lusi li suli e utala.

pini la, jan mute pi ma Ukawina li toki utala tawa lawa ma ona. jan Wito Janukowi li jan lawa pi ma Ukawina. ona li weka e toki kulupu pi wan Elopa. jan mute li wile weka e lawa pi ma Ukawina, li pilin ike tawa ma Lusi, li pilin pona tawa kulupu ma Elopa. toki utala Jelomatan(?) la jan lawa pi ma Ukawina li lukin pakala e jan toki, li moli e ona. jan lawa pi ma Lusi li pilin pona tawa ni. taso jan pi toki utala li anpa e lawa ona, li pali e lawa sin. jan Wito Janukowi li tawa ma Lusi.

kulupu utala pi ma Lusi li tawa ma Kilin. taso ona li jo ala e len utala pi ma Lusi. ona li tawa ma Kilin, li moli e jan, li monsuta e jan, li nasa e toki nasin. tan ante lawa(?) nasa la lawa pi ma Kilin en ma tomo Sewatapo(?) li weka tan ma Ukawina. ma Lusi li lanpan e ona. ni li open e utala. ma Lusi li lanpan e ma Kilin.

jan mute pi toki Lusi li lon ma Ukawina pi open suno, li toki utala tawa lawa sin pi ma Ukawina. jan ni la, ma tomo Tonesiki en ma tomo Lukansiki li open weka tan ma Ukawina li toki e lawa sin. ma Lusi li pana e ilo utala e kulupu utala tawa ma ni.

tenpo sike nanpa 2021 la, kulupu utala pi ma Lusi li tawa insa pi ma Ukawina tan ma ona, tan ma Pelalusi. tan ma Pelalusi la, kulupu utala li lanpan e tomo wawa Sonlopeli li tawa ma tomo Kiju. ma Lusi li pana e ilo pakala mute lon ma tomo pi ma Ukawina. jan mute li moli. lawa pi ma mute li toki ike li pini e ni: ona en ma Lusi li ken esun.

open pi tenpo sike nanpa 2026 la ma Lusi li utala ike e ma Ukawina. ma Ukawina li lanpan e ma pi km 200 leko: ni li pona e ma Ukawina, li pana sona e ma ante la ma Ukawina li pona e utala ona pi ma Lusi. ma Mewika en ma Isale li utala e ma Ilan: ni li ike e ma Ukawina tan ni: ma Ukawina li wile e ilo utala pi ma Mewika anu ma Elopa.
# tomo sona Opo

sitelen pi tomo sona Opo
**tomo sona Opo** (toki Inli la: the University of Oxford) li tomo sona suli lon ma tomo Opo pi ma Inli. tenpo sike 1096 la pana sona li lon ma tomo Opo. ni li lon la tomo sono Opo li nanpa wan pi toki Inli li nanpa tu lon ma.

toki pi tomo sona Opo li ni: jan sewi li suno mi (toki Lasina la: Dominus illuminatio mea).

tenpo ni la tomo sona Opo li wawa mute li jo e tomo sona lili mute e jan mute pi kama sona e mani mute e tomo lipu mute.
# ma Sipi

| ma Sipi
 Сибирь |
| --- |
| ma kipisi pi ma suli |
|  |
| ma Sipi lon ma Lusi (laso) |
| ma tomo pi mute jan nanpa wan | ma tomo Nowasipi |
| ma suli | ma Lusi |
| mute jan | 36,800,000 |

**ma Sipi** anu **ma Sipili**  (toki Lusi la: *Сибирь*) li kipisi pi ma Asija lon ma Asija lete. ma lawa ona li ma Lusi. ale pi ma Asija lete li lon ma Sipi. taso lawa pi ma Lusi la ma poka pi kulupu nena Ula(?) en ma poka pi telo suli Pasipi li ma ante.

telo Paka li lon ma Sipi.
# ma Elopa

| ma Elopa
 Europa |
| --- |
| ma suli |
|  |
| ma Elopa lon sike ma (laso) |
| ma lili | **ma lili**
ma Antola ma Ele ma Elina ma Epanja ma Esalasi ma Esi ma Isilan ma Italija ma Juke ma Kanse ma Kiposi ma Lawi ma Lijatuwa ma Lisensan ma Lominija ma Lowasi ma Lowenki ma Lowensina ma Lusepu ma Lusi ma Mata ma Monako ma Mosijo ma Motowa ma Netelan ma Nosiki ma Pelalusi ma Pesije ma Pokasi ma Posan ma Posuka ma Potuke ma Samalino ma Seki ma Sensa ma Sewenamaketonija ma Sinakola ma Sipe ma Sopisi ma Sumi ma Suwasi ma Tansi ma Tosi ma Tuki ma Ukawina ma Wasikano
 |

**ma Elopa** (toki Lasina la: *Europa*) li ma suli lon pini suno pi ma Elasija. ma mute li lon ona. ma mute pi ma Elopa li jo e mani mute. tenpo pini la, ma pi ma Elopa li lawa li anpa e ma lon ma suli ante. tan ni, nasin kulupu en toki pi ma Elopa li tawa e ma mute. ma Elopa li pana ante mute tawa ma ante.

tenpo ni la, ma mute pi ma Elopa li lon e kulupu ma Elopa.

## tenpo pini

tenpo sike 40,000 la jan li kama tawa ma Elopa. ken la, ona li moli e jan Nejanatala.

ma nanpa wan lon ma Elopa li lon poka pi telo suli Mesitelane. ma Loma pi tenpo pini li ma pi suli mute lon tenpo pini.

## kipisi pi ma Elopa

  ma Elopa lete

  ma Elopa pi open suno

  ma Elopa seli pi open suno

  ma Elopa insa

  ma Elopa pi pini suno

  ma Elopa seli

* ma Elopa pi open suno
* ma Elopa pi pini suno
* ma Elopa seli pi open suno
* ma Elopa insa
* ma Elopa seli
* ma Elopa lete

ma Elopa

|  |  |
| --- | --- |
| ma Elopa lete | ma Ele · ma Esi · ma Isilan · ma Juke · ma Lawi · ma Lijatuwa · ma Nosiki · ma Sensa · ma Sumi · ma Tansi |
| ma Elopa pi open suno | ma Lominija · ma Lowenki · ma Lusi · ma Mosijo · ma Motowa · ma Pelalusi · ma Posuka · ma Pokasi · ma Seki · ma Ukawina |
| ma Elopa pi pini suno | ma Esalasi · ma Kanse · ma Lisensan · ma Lusepu · ma Monako · ma Netelan · ma Pesije · ma Suwasi · ma Tosi |
| ma Elopa seli | ma Antola · ma Elina · ma Epanja · ma Italija · ma Kiposi · ma Lowasi · ma Lowensina · ma Mata · ma Potuke · ma Posan · ma Samalino · ma Sewenamaketonija · ma Sinakola · ma Sipe · ma Sopisi · ma Tuki · ma Wasikano |

ma suli

ma Amelika (ma Amelika lete · ma Amelika seli) · ma Antasika · ma Apika · ma Elasija (ma Asija · ma Elopa) · ma Okejanija
# jan Ato Ita

| jan Ato Ita
Adolf Hitler |
| --- |
|  |
| kalama | /ˈadɔlf ˈhɪtlɐ/ |
| ma | ma Tosi  |
| pali | jan lawa |
| kama lon | ma Esalasi |
| moli | ma Tosi |
| jan olin | jan Ewa Panu |

**jan Ato Ita** (toki Tosi la: *Adolf Hitler* /ˈadɔlf ˈhɪtlɐ/) li jan lawa pi ma Tosi lon tenpo sike nanpa 1933 tawa tenpo sike nanpa 1945. ona li lawa e ma Tosi tawa utala suli nanpa tu, li pali e nasin Nasi. lawa ona la jan pi nasin Jejuta en jan kule en jan pi kulupu Loma en jan loje en jan ante mute li moli. kulupu lawa ma li ike tawa ona la, jan Ato Ita li moli ala e ona sama. ona li moku ala e moku soweli e telo nasa e lipu pi kon nasa (lawa ona la ona li ken ala e ni) li moli ala e soweli.

## open

jan Ato Ita lili
tenpo sike nanpa 1889 la jan Ato Ita li kama lon ma Esalasi lon poka pi ma Tosi.

## ken la jan Ita li moli e jan Jejuta tan ni

ken la, ona li moli e kulupu Jejuta tan ni: ona li pilin e ni tawa jan Jejuta: ona mute li ike e ma Tosi lon utala suli nanpa wan, ma Tosi li anpa, mute li tan ona mute. mani pi ma Tosi li lili tan ona mute. lon la, jan li wile esun e pan wan la, ona li wile e mani Mako mute mute kulupu ale ale. jan pi kulupu Jejuta li esun e pan taso pan wan li mani mute mute tawa jan pi ma Tosi. ona mute li wile pana e telo mama en pan tawa ma ike li pana ala e ona tawa jan pi ma Tosi. taso jan pi kulupu Jejuta lon ma Tosi li olin e ma Tosi. ona mute li wile mani li pali e ijo sinpin.

## lipu ona

lipu suli ona li lipu "utala mi" (toki Tosi la: *Mein Kampf*).

## tan sona
# kulupu Wikimesija

**kulupu Wikimesija** (toki Inli la: *Wikimedia Foundation*, nasin lili la: WMF) li kulupu pi esun mani ala lon ma Mewika li jo e lipu lili mute.

## lipu lili ona

|  |  |  |  |  |  |
| --- | --- | --- | --- | --- | --- |
|  | **nimi:** lipu Wikipu **ona li:** jo e lipu pi pana sona **linja：**www.wikibooks.org |  | **nimi:** lipu Wikiniju **ona li** lipu pi ijo sin **linja:** www.wikinews.org |  | **nimi:** lipu Wikipisi **ona li:** jo e sona pi soweli mute **linja:** species.wikimedia.org |
|  | **nimi:** lipu Wikinanpa **ona li:** poki e sona **linja:** www.wikidata.org |  | **nimi:** lipu Wikipesija **ona li:** lipu sona **linja:** www.wikidata.org |  | **nimi:** lipu Wikiwasisi **ona li:** jo e ijo tan kama sona **linja:** www.wikiversity.org |
|  | **nimi:** lipu Komon **ona li:** jo e sitelen e kalama e sitelen tawa **linja:** commons.wikimedia.org |  | **nimi:** lipu Wikiko **ona li:** jo e toki suli tan jan **linja:** www.wikiquote.org |  | **nimi:** lipu Wikiwajasi **ona li:** lipu sona tawa **linja:** www.wikivoyage.org |
|  | **nimi:** lipu Metawiki **ona li:** pana e pona tawa lipu ali pi kulupu Wikimesija **linja:** meta.wikimedia.org |  | **nimi:** lipu Wikiso **ona li:** tomo lipu linluwi[nimi] **linja:** www.wikisource |  | **nimi:** lipu Wisonali **ona li:** lipu nimi **linja:** www.wiktionary.org |
# toki Sopisi

**toki Sopisi** li toki pi ma Sopisi, ma Posan en ma Sinakola. nanpa 12.000.000 e jan li toki e toki Sopisi.

toki Sopisi kepeken e sitalen Kililisa en sitelen Lasina.

| toki Sopisi
 *српски језик • srpski jezik* |
| --- |
| kalama | [sr̩̂pskiː] |
| ma | ma Sopisi
ma Posan
ma Lowasi
ma Sinakola |
| kulupu toki | Palata Elopa |
| nasin sitelen | sitelen Kililisa en sitelen Lasina |
| toki luka | toki luka Jukolawija |
| nanpa toki |
| ISO 639-1 | `sr` |
| ISO 639-2 | `srp` |
| ISO 639-3 | `srp` |
| Linguasphere |  |
|   ma pi toki Sopisi mute
  ma pi toki Sopisi lili |
# toki Sipe

| toki Sipe
 *shqip* |
| --- |
| kalama | [ʃcip] |
| ma | ma Sipe ma Kosowa ma Elina ma Italija ma Sinakola ma Sewenamaketonija ma Sopisi |
| mute jan | 7,500,000 (2017) |
| kulupu toki | Palata Elopa |
| nasin sitelen | sitelen Lasina |
| nanpa toki |
| ISO 639-1 | `sq` |
| ISO 639-2 | `alb (B) sqi (T)` |
| ISO 639-3 | `sqi` |
| Glottolog | `alba1267` |
| Linguasphere | `55-AAA Shqip` |
|  |
| ma toki pi toki Sipe lon ma Elopa |

**toki Sipe** (toki Sipe la: *shqip* [ʃcip]) li toki uta pi kulupu Palata Elopa. ona li toki lawa pi ma Sipe li toki lawa pi ma Kosowa. jan 7,500,000 li toki kepeken ona lon tenpo sike nanpa 2017.

## tan sona
# ma Sewenamaketonija

| ma Sewenamaketonija
 Северна Македонија Maqedonisë së Veriut |
| --- |
|  len ma |  sitelen lawa |
| **kalama musi ma** |
| Денес над Македонија |
|  |
| ma Sewenamaketonija (laso) lon ma Elopa |
| ma tomo lawa | ma tomo Kopije |
| toki lawa | toki Sewenamaketonija toki Sipe |
| mani | mani Tenali (MKD) |
| ISO 3166 | LI |

**ma Sewenamaketonija** (toki Sewenamaketonija la: *Северна Македонија, Severna Makedonija*) anu **ma Maketonija lete** (anu **ma Maketonija** lon tenpo pini) li lon ma Elopa.

ona li ma lili. jan pi mute poka tu ale ale ale li lon. mani Tenali(?) li mani esun ona. ona li lon poka ala pi telo suli.

ma tomo lawa ona li ma Kope(?). kipisi suli pi jan ma li lon ma tomo ni.

tenpo pini la, ona li kepeken nimi Maketonija. ni li ike tawa ma Elena tan ni: ona li poki e ma poka pi nimi sama. tenpo pini la ma Maketonija pi ma Elena ala li kepeken nimi ante "ma Maketonija pi ma pini Jukolawija". tenpo 2019 la ona li kama kepeken nimi Sewenamaketonija.

ma Elopa

|  |  |
| --- | --- |
| ma Elopa lete | ma Ele · ma Esi · ma Isilan · ma Juke · ma Lawi · ma Lijatuwa · ma Nosiki · ma Sensa · ma Sumi · ma Tansi |
| ma Elopa pi open suno | ma Lominija · ma Lowenki · ma Lusi · ma Mosijo · ma Motowa · ma Pelalusi · ma Posuka · ma Pokasi · ma Seki · ma Ukawina |
| ma Elopa pi pini suno | ma Esalasi · ma Kanse · ma Lisensan · ma Lusepu · ma Monako · ma Netelan · ma Pesije · ma Suwasi · ma Tosi |
| ma Elopa seli | ma Antola · ma Elina · ma Epanja · ma Italija · ma Kiposi · ma Lowasi · ma Lowensina · ma Mata · ma Potuke · ma Posan · ma Samalino · ma Sewenamaketonija · ma Sinakola · ma Sipe · ma Sopisi · ma Tuki · ma Wasikano |